igaüks on mõnikord saar  kas on keegi sulle ookeanitäie pisaraid pillanud  või sa ise  või vaatad visalt ja ekslikult ja kogemata alati ühes suunas -  merele  laisale ja laiale veeväljale  kuitahes palju sa ka pead ei keeraks - meri  meri    igaüks on mõnikord saar    vaatad merele, otsid maariba  ühendust  enda arvates kõigist suundadest  no ei ole  ei ole    muidugi tead, et laevad käivad  paadid  lennukid  ilusa ilmaga    tead, aga ei usu    igaüks on mõnikord saar